作者:盧延讓
標題:句
內容:只訛些子緣，應耗沒多光。臂鷹健卒懸氊帽，騎馬佳人卷畫衫。每過私第邀看鶴，長著公裳送上驢。名紙毛生五門下，家僮骨立六街中。雲間鬧鐸騾駝至，雪裡殘骸虎拽來。樹上諮諏批頰鳥，窗間壁駁叩頭蟲。莫欺零落殘牙齒，曾吃紅綾餅餤來。渡水蹇驢雙耳直，避風羸僕一肩高。高據襄陽播盛名，問人人道是詩星。（《吊孟浩然》，涼雨打低殘菡萏，急風吹散小蜻蜓。